《社集石浪庵山楼》
清代·邹志伊

不尽湖中浪，翻光上石坡。风过仍叠巘，云涌更层波。

客杖穿螺黛，僧房锁薜萝。楼高衔日月，窗小纳山河。

梅信先伸约，松声欲和歌。招携同谢朓，结契及维摩。

击钵诗成未，擎杯兴若何。几番吟社里，佳景上方多。

作者简介：邹志伊（1711-1765）字学川，又字洛南，号镜阳。江苏无锡人。一桂子。乾隆九年举人。画得家传，尝结蓉湖诗社。著有《蠹余存稿。》